Referat

Styringsgruppe for Elveparken

9. januar 2023 etter formannskapet. Ordførers kontor kl. 10-13

Til stede: Formannskapets medlemmer. Hege Rollmoen, Svein Sæther, Klaus Larsen, Bernhardt Halvorsen, Håkon Nygård

Andreas Simonsen, teknisk prosjektleder og Trude Berg, administrativ prosjektleder (referent).

## 1. Prosjektplan

Gjennomgang av prosjektplanen med bilder og skisser av prosjektet slik det er framstilt av Erlikpluss.

**Enstemmig vedtak:**

Tas til orientering

## 2. Prioritering av tiltak

Delprosjektene ble presentert i uprioritert rekkefølge, med enkle vurderinger på hvert punkt.

Prosjektene som ikke er med i prioriteringslista i første omgang vurderes i neste runde.

Viktige punkt som tas med i vurderinga til administrasjonen videre er åpen tilgang til wifi i parken og mulighet for hc-toalett en eller annen plass.

Angående kulturbygget mener styringsgruppa at kostnadene er for store til å gjennomføres som skissert, og at delprosjektet må forenkles. Det er vanskelig å si noe om hvordan det kan skje og hvor mye det er å spare, så det trengs mer informasjon før styringsgruppa kan gi endelige innspill til hvordan kulturbygget kan forenkles. Viktige moment for bygget er å beholde det samiske preget, en plass for ungdom å være, lokal scene for små konserter og at det kan være arena for julegrantenning. Det er også nødvendig at det er strøm tilgjengelig i bygget og at det eventuelt kan være ladepunkt for mobiler.

**Enstemmig vedtak:**

Styringsgruppa prioriterer følgende delprosjekt i første omgang:

Bålplass, Kulturbygg, Pump-Track /sykkelløype, Sandvolleyballbane med amfi, Turstier i parken. Rekkefølge mellom disse må vurderes praktisk.

Kulturbygget skal vurderes spesielt. Andreas får klarsignal fra styringsgruppa til å anta prosjektkonsulent for kulturbygget, ut fra tilbudsprosess som er gjennomført. Han arrangerer et møte med konsulent til neste styringsgruppemøte 13. februar. Da vil det være mulig å stille spørsmål omkring løsninger og muligheter.

## 3. Møteplan

I prosjektplanen foreslås at møtene i styringsgruppa for Elveparken blir lagt til samme dager som formannskapet møtes. I planen er det foreslått tre møter, ett i januar, ett i mars og et siste i april. Formannskapet har møter 13. mars og 24. april. Innkalling skjer minst en uke på forhånd. Styringsgruppa må ta stilling til hvor ofte det er nødvendig å møtes.

**Enstemmig vedtak:**

Styringsgruppa skal ha møter til følgende tidspunkt: 13. februar, mars, april.

Praktisk informasjon: Dere kalles inn på kalender til møte i styringsgruppa til samme tid som formannskapet, der legges alle sakspapirer og eventuelle endringer. Referat blir sendt ut på mail fra ACOS. Referatet kommer på postlista, mens alle dokumentene blir offentliggjort på hjemmesiden.